La Protectora d’Animals de Burjassot inicia el nou curs amb una cita solidària
2025-07-24

La Societat Protectora d’Animals de Burjassot ha organitzat una nova cita amb la solidaritat envers els gossos i gats que l’entitat té en acolliment per haver sigut abandonats als carrers de Burjassot. La cita solidària, la primera d’aquest nou curs, tindrà lloc diumenge que ve 22 de setembre, a partir de les 10h, en la Plaça de l’Ajuntament. L’objectiu d’aquestes jornades organitzades des de la protectora és sempre el mateix: fomentar l’adopció d’animals en estat d’abandó i recaptar fons per a poder atendre’ls mentre dura l’acolliment per part de l’SPAB.

Al llarg de la jornada, fins a les 20h, hi haurà mercadet solidari amb roba, llibres, joguets i altres articles a preus molt assequibles. Els voluntaris i voluntàries de l’SPAB, a més, estaran disponibles per a oferir als visitants tot tipus d’informació sobre adopcions i acolliments i, finalment, se sol·licita als visitants que, si ho desitgen, poden posar el seu granet d’arena solidari aportant a la protectora productes per a la cura dels gossos i gats abandonats que l’SPAB té al seu càrrec com, per exemple, arena i areners, pienso, menjar humit, productes de neteja o joguets.